**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMŲJŲ PATALPŲ SUTEIKIMO PANAUDOS TEISE PLUNGIŠKIŲ DRAUGIJAI**

2023 m. kovo 30 d. Nr. T1-93

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. Nr. T1-14, 28.3 papunkčiu ir 31 punktu bei atsižvelgdama į Žemaičių dailės muziejaus 2023 m. kovo 10 d. raštą Nr. 1-35 ir 2023 m. kovo 15 d. raštą Nr. 1-38, Plungės rajono savivaldybės taryba n u s p r e n d ž i a:

1. Perduoti nuo 2023 m. balandžio 3 d. dešimties metų laikotarpiui – iki 2033 m. balandžio 3 d. – Plungės rajono savivaldybei nuosavybės teise priklausančio ir Žemaičių dailės muziejaus patikėjimo teise valdomo pastato – Bibliotekos (Advokatų namo), esančio Laisvės al. 17, Plungės m. (registro įrašo Nr. 44/254015, unikalus Nr. 6891-0000-3019, pastatas pažymėtas plane 2C1/m, bendras pastato plotas – 126,42 kv. m), patalpas, pažymėtas indeksais: 1-3 (21,31 kv. m), 1-4 (30,89 kv. m), bei ½ dalį bendro naudojimo patalpų, pažymėtų indeksais: 1-1 (2,56 kv. m), 1-2 (5,01 kv. m), 1-5 (2,33 kv. m), iš viso – 62,10 kv. m, patalpų įsigijimo vertė – 2 644,22Eur, tikroji vertė 2023 m. kovo 31 d. – 8 596,50 Eur, finansavimo šaltinis – Savivaldybės biudžeto lėšos, panaudos teise Plungiškių draugijai (kodas 171763312, teisinė forma – asociacija), jos įstatuose numatytai veiklai vykdyti ir tenkinti gyvenamosios vietovės bendruomenės viešuosius poreikius, tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.
2. Įgalioti Žemaičių dailės muziejaus direktorių pasirašyti sprendimo 1 punkte nurodyto turto panaudos sutartį ir perdavimo–priėmimo aktą su Plungiškių draugija.

Savivaldybės meras Audrius Klišonis