**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL UAB „LITSPRINGAS“ PROJEKTO „VIELOS TEMPIMO IR ARMATŪROS GAMYBOS CECHAI“ PRIPAŽINIMO REGIONINĖS SVARBOS PROJEKTU**

2023 m. kovo 30 d. Nr. T1-83

Plungė

Vadovaudamasis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos regioninės plėtros įstatymo 7 ir 13 straipsniais, Lietuvos Respublikos vidaus reikalų ministro 2022 m. kovo 2 d. įsakymo Nr. 1V-156 „Dėl projekto pripažinimo regioninės svarbos projektu, regioninės svarbos projekto įgyvendinimo priežiūros ir regiono plėtros tarybos sprendimo, kuriuo projektas pripažintas regioninės svarbos projektu, pakeitimo ar pripažinimo netekusiu galios priėmimo tvarkos aprašo patvirtinimo“ 2 skyriaus 3 ir 5 punktais, Plungės rajono savivaldybės taryba n u s p r e n d ž i a:

1. Pritarti UAB „Litspringas“ projekto „Vielos tempimo ir armatūros gamybos cechai“, numatomo įgyvendinti valstybinės žemės sklypo 1,5491 ha plote (žemės sklypo Nr. 6854-0006-0009), esančio Telšių apskr., Plungės rajono sav., Plungės miesto sen., Plungės m., Stoties 5A, ir nuomojamame 4,8887 ha žemės sklypo plote (kadastro Nr. 6854/0006:4, unikalus Nr. 6854-0006-0004) pripažinimui regioninės svarbos projektu.

2. Inicijuoti Telšių regiono plėtros tarybos sprendimą dėl UAB „Litspringas“ projekto „Vielos tempimo ir armatūros gamybos cechai“ pripažinimo regioninės svarbos projektu.

Savivaldybės meras Audrius Klišonis